Tariq Aziz

Tariq Aziz (arabisk: طارق عزيز‎; Ṭāriq ʿAzīz; syriansk: ܜܪܩ ܥܙܝܙ, født 28. april 1936 i Mosul i Irak, død 5. juni 2015 i an-Nasiriyya) var utenriksminister i Irak og viseministerpresident. Han var som kaldeisk-katolsk det eneste kristne medlem av Saddam Husseins styre i Irak. Han var en av Saddam Husseins mest fortrolige medarbeidere, de var sammen i Baathpartiet fra 1950-årene, da partiet ennå var forbudt. Han ble innsatt som utenriksminister i 1983 og ble på begynnelsen av 1990-tallet kjent som regimets ansikt utad.

 Liv og virke 
 Bakgrunn 
Aziz ble født som Mikhail Yuhanna i en kaldeisk-katolsk familie som stammet fra småbyen Tel Keppe ved Mosul.Munzinger: Tarik Aziz, 30. november 2010 Hans far var kelner.

Han studerte ved Universitetet i Bagdads filosofiske fakultet, og fikk i 1958 bachelorgrad i engelsk språk og litteratur.  I studietiden ble han kjent med Saddam Hussein. For karrieren var det nyttig for ham at han ikke var særlig religiøs og i stedet definerte seg som sekulær araber. Derfor la han også av seg sitt kristelige navn.

 Karriere 
Aziz ble etter Abd al-Karim Qasims revolusjon i 1958 sjefredaktør for avisen Al-Jumhurija (Republikken). Etter at Baathpartiet i 1963 mistet sin maktdeltakelse dro han i eksil til Syria. Der arbeidet han i den offisielle partipresse.

Etter en palassrevolusjon innen det syriske Baath-partiet ble han fengslet i 1966, ettersom han var avvisende overfor de militære kuppmakerne. Etter at Baath-partiet kom til makten i Irak i 1968 vendte Azis tilbake til hjemlandet. Han overtok ledelsen av regimets sentralorgan Al-Thauwra (Revolusjonen) og ble Baath-partiets visesjef.Edmund E. Gareeb: Historical Dictionary of Iraq. Oxford 2004, S. s1.

Han ble informasjonsminister i 1974, og i 1977 ble han medlem av det revolusjonære kommandoråd.

Saddam Hussein utnevnte i 1979 Aziz til en av de tre viseministerpresidenter. I 1980 ble han av en iraner tilknyttet det sjiittiske Dawa-partiet utsatt for et håndgranatattentat i Bagdad, men ble bare lettere såret.Efraim Karsh: The Iran-Iraq War 1980 - 1988, Oxford, 2002 S. 13f I 1983, under Irak-Iran krigen, ble han utnevnt til utenriksminister.

Det var gunstig for Aziz at kan kunne knytte an til landets kristne minoritet - ettersom dette var en ytterst svak gruppe skar han klar av Saddam Husseins paranoia som stadig var på vakt mot at underordnede i maktposisjoner kunne nyttiggjøre seg de mektige stammeallianser som de muslimske irakere gjerne kunne tenkes å være tilordnet. Aziz hadde på grunn av sin bakgrunn ingen gruppe i ryggen som kunne utgjøre en seriøs trussel mot presidentens styre.

Aziz stod selv ikke bak noen av de repressive og grusomme undertrykkelsestiltak som preget Saddams herredømme. Men han rettferdiggjorde ikke desto mindre regimets tiltak i offentligheten.Efraim Karsh, Inari Rautsi: Saddam Hussein - A political biography, New York, 1991, s. 114, 119, 139, 145-148, 186f, 211, 232-237, 240-242, 26of, 265, 269

Utenriksposten forlot han i 1991 og ble avløst av Ahmad Hussein al-Khudayir, men fortsatte som viseministerpresident helt til 2003, da Saddam Husseins styre falt etter Invasjonen av Irak. I denne periode ble han mest kjent som Iraks ansikt utad. En tid gikk det rykter om at han var blitt drept. Han avkreftet disse ved å innkalle til pressekonferanse.

 Etter Saddam Husseins fall 
Siden overga han seg selv til amerikanerne og ble den 24. april 2003 satt i Camp Cropper, et fengsel i Bagdad.

Han ble i mars 2009 idømt en fengselsstraff på 15 år for forbrytelser mot menneskeheten som følge av sin involvering i henrettelsen av 15 irakiske handelsfolk i 1992.Tariq Aziz guilty of Iraq murders, BBC News, 11.03.09 Senere i 2009 ble Aziz av den irakiske høyesterett idømt en fengselsstraff på ytterligere syv år for forfølgelse og tvangsforflytning av kurdere i den nordlige del av IrakFormer Iraqi Official Gets 7 Years for Expelling Kurds voanews.com, 02.08.09

Den 26. oktober 2010 ble han dømt til døden av det irakiske rettsvesen. Den 29. november 2010 ble han dessuten, i en annen rettssak, dømt til ti års fengsel for å ha spilt en rolle under Hussein-regimets forbrytelser mot kurderne.Saddam aide Aziz convicted in Kurdish case : in Reuters vom 29. November 2010Asis zusätzlich zu zehn Jahren Haft verurteilt i: RP Online av 29. november 2010Tariq Aziz Sentenced to 10 Years in Prison Over Fourth Set of Iraq Charges in: Bloomberg vom 29. November 2010Tariq Aziz given additional 10-year jail term for persecution of Shia Kurds i: The Guardian av 29. november 2010Iraqi Court Sentences Tariq Aziz to 10 Years for Saddam-Era Crimes Against Shiite Kurds i: Fox News av 29. november 2010

Han døde av hjerteinfarkt den 5. juni 2015 mens han sonet i et fengsel i an-Nasiriyya sør i landet.

 Referanser 

Kategori:Irakiske politikere
Kategori:Personer fra Tel Keppe
Kategori:Personer fra Mosul
Kategori:Personer dømt for forbrytelser mot menneskeheten
Kategori:Personer dømt til døden